Brief des Tryphon an Asklepiades
Material: papyrus
Place: Herakleopolites
Categories: Brief (privat)
Tryphon an Asklepiades
Beistand für eine Witwe und ihren Sohn gegen Gegner
ἔλ διω μδ  ζ Φαμε ιγ. 
 Τρύφων Ἀσκληπιάδηι τῶι ἀδελφῶι χαίρειν 
καὶ ὑγιαίνειν. λαβὼν τὸ παρὰ σοῦ γράμμα 
περὶ τῶν κατὰ τοὺς ἐμφανίζοντας τὰ 
ὑπάρχοντα τοῦ εὐκλήρου ἀδελφοῦ σου 
ἡμῶν δὲ φίλου γενομένου Πετεχῶντος 
οὐδὲν σπουδῆς οὐδὲ κακοπαθίας 
παρέλιπον, ἕως οὗ ἕκαστα ἐπιγνῶ 
Νεάρχου τοῦ παιδίου ἐπακολουθοῦντος. 
ἐπεὶ οὖν σὺν θεοῖς οὐδὲν μὲν προβέβη, 
ἐξ ἰδίων δὲ γέγονεν ἡ καταρχὴ τοῦ 
πράγματος χαλκοῦ τριῶν   τὸ πρᾶγμα, ὡς ἂν 
λάβῃς τὸ γράμμα ἐμβαλοῦ τόν τε ὀρφανὸν 
καὶ τὴν τούτου μητέρα, ἵνα πρὸς μὲν 
κατάπληξιν τῶν τολμησάντων ἔχωμεν 
α[ὐτο]ὺς ἑτοίμους πρὸς ἐντυχίαν, πρὸς δὲ 
λύσιν αὐτοὶ πάλιν ἐπακολουθήσωσιν 
τοῖς ὑφʼ ἡμῶν οἰκονομηθησομένοις. καὶ 
σαυτοῦ ἐπιμ ἵνʼ ὑ. 
ἔρρωσο.  ζ Μεχ κθ.
τῶι ἀδελ Ἀσκληπιάδηι